Iniciar ou unirse a un grupo de conversa cos seus contactos.
Milo Casagrande
milo@ubuntu.com

Creative Commons Compartir Igual 3.0

Fran Dieguez
frandieguez@gnome.org 2011-2012.

# Conversas en grupo

As conversas en grupo permítenlle manter conversas de texto con máis dun contacto ao mesmo tempo.

Para ter unha conversa en grupo debe ter rexistrado unha conta en Jabber ou Google Talk, ou en Persoas próximas.

Pode ter conversas en grupo só cos contactos que usan o mesmo servizo que o seu.

# Iniciar unha conversa en grupo

Desde a xanela Lista de contactos elixa Sala Unirse.

Desde a lista despregábel Conta seleccione a conta que queira usar para a conversa en grupo.

Na caixa de texto Servidor escriba o nome do servidor no que se hospedará a conversa.

Déixeo baleiro se será no servidor actual.

Na caixa de texto Sala escriba o nome que quere darlle á conversa.

Este será o nome da sala na que vai ter unha conversa. Este nome estará publicamente dispoñíbel para que outras persoas poidan unirse. Non é posíbel crear unha sala privada.

Para invitar a outros contactos a unirse á conversa en grupo, desde a xanela Lista de contactos seleccione o contacto que quere invitar e realice unha das seguintes accións:

Prema co botón dereito do rato sobre o contacto e elixa Invitar á sala de conversa.

Seleccione Editar Contacto Invitar á sala de conversa.

Se ten máis dunha conversa en grupo aberta seleccione na que quere invitar aos seus contactos.

# Unirse a unha conversa en grupo

Desde a xanela Lista de contactos elixa Sala Unirse.

Expanda a sección Lista de salas para ver todas as salas existentes.

Prema dúas veces sobre o nome dunha sala á que queira unirse.

Non é posíbel unirse a todas as salas existentes. Algunhas salas poden requirir un contrasinal ou poden ser de só invitación. Empathy non é compatíbel este tipo de salas.